KILPAILUOHJEET

Netissä alustavat ohjeet. Päivitetyt kilpailuohjeet kannattaa tarkistaa kisapaikalla ilmoitustaululta. Kilpailussa noudatetaan SSL:n kilpailusääntöjä ja järjestäjän ohjeita.

PÄÄTOIMIHENKILÖT

Kilpailun johtaja Petteri Arovainio

Ratamestariryhmä pj. Päivi Lassila, Jorma Koirikivi, Tero Kokkoniemi

Kilpailun valvoja Tiina Koskela, Halsuan Toivo

Tulospalvelu Arto Koutonen

Tuomarineuvosto

KILPAILUKESKUS

Reisjärvellä Kangaskylällä raviradan alueella. Ei sisätiloja. Paikoitus kisakeskuksessa. Parkkimaksu 2e, joka maksetaan infoon. Parkkilippu kannattaa laittaa pois lähtiessä näkyville autoon.

MAASTO

Pääosin nopeakulkuista kangasmaastoa, jossa näkyvyys on hyvä. Alueella on vanha ja uusi sorakuoppa-alue. Ennen kilpailusuoritusta ja kilpailusuorituksen jälkeen kilpailukeskuksen ympärillä oleva metsä on kiellettyä aluetta. Kilpailu-alueella oleva ravirata, lähistöllä kulkeva maantie ja uudella sorakuopalla oleva jyrkkä hiekkarinne ovat kiellettyjä alueita.

KARTTA

1:10 000 8/2016, koko A4 muovisuojuksessa. Rastimääritteet on painettu karttaan, erillisiä määritteitä ei ole. Muista tarkistaa koodit rasteilla, sillä paikoin rasteja on paljon lähekkäin.

RADAT

Ratapituudet

1., 2., 5. ja 6. osuus: n. 4,8 km

3. ja 4. osuus: n. 3,3 km

Hajonta kaikilla osuuksilla.

EMIT-KILPAILUKORTIT

Kilpailun järjestäjä ei tule tarkistamaan/varmistamaan kilpailijan kilpailukortin oikeellisuutta ennen lähtöä. Jos kilpailija käyttää muuta kuin järjestäjälle ilmoitettua elektronista kilpailukorttia, suoritus voidaan hylätä (suunnistuksen lajisääntö 11.518). Muutokset on ilmoitettava kilpailukeskuksen infoon viimeistään klo 11.30 mennessä. Samaa kilpailukorttia saa käyttää vain yhden kerran viestin aikana.

Muista testata Emit-kortti. Toimimaton kortti voi vaarantaa tuloksen ja häiritä tulospalvelua.

KILPAILUNUMEROT ja EMIT-tarkistusliuskat

haetaan joukkueittain Infon läheisyydestä omatoimisesti. Kilpailijoiden toivotaan käyttävän omia hakaneuloja mutta tarvittaessa niitä löytyy infosta. Osuus 6. käyttää keltaisia numeroita.

Emit-tarkistusliuskaan merkitään joukkueen ja osuuden numero. Vuokra emit- kortit (5 € ) saa infosta ja ne palautettaan infoon.

LÄHTÖ, VAIHTO ja MAALI

Kaikkien osuuksien kilpailijat menevät lähtö/vaihtoalueelle emit-nollauspisteen kautta. Lähtö/vaihtoalueelle saa mennä vain kilpailijat.

Verryttelyaluetta on lähtö/vaihtoalueen lähialue. Raviradalle ei saa mennä.

Vaihtoon tuleva kilpailija suorittaa vaihtoleimauksen, luovuttaa oman karttansa ja jatkaa karttatelineelle, ottaa karttatelineestä seuraavan kartan ja antaa sen vaihtopuomin yli seuraavan osuuden kilpailijalle. Kilpailija on vastuussa, että ottaa ja saa oikean kartan. Aika otetaan vaihto-/maalileimauksesta, joten muista leimata myös vaihtoon tai maaliin tullessasi.

Maaliintulojärjestys ratkaistaan maaliviivalla, ei maalileimauksesta.

KESKEYTTÄNEET: Ilmoittautuvat leimantarkastuksessa maalissa.

YHTEISLÄHTÖ

Voittajan maaliintulon jälkeen noin klo 14.30. Seuraa kuulutusta.

PALKINTOJEN JAKO: Kolmelle parhaalle joukkueelle jaetaan mitalit ja muistopalkinnoot sekä osuuksien parhaille muistopalkinto. Jakoaika ilmoitetaan kilpailun aikana.

PUKEUTUMINEN ja WC

Pukeutumissuojat sijaitsevat parkkialueen reunalla (keltainen katos). Pesulla voi käydä läheisellä uimapaikalla, n 1 km päässä. Opastus kilpailukeskuksesta. WC:t kilpailukeskuksessa.

ENSIAPU kilpailukeskuksessa

RAVINTOLA:

Kilpailun aikana on tarjolla suolaista ja makeaa. Mikäli kunta/seura kustantaa kahvin, pullan, makkarat yms., voimme lähettää laskun jälkikäteen. Joukkueenjohtaja käy sopimassa ravintolahenkilön kanssa asiasta.

SUUNNISTAJAN KAUPPA paikalla!

Tervetuloa nauttimaan vauhdikkaasta suunnistuksesta!